Diari Oficial de la Generalitat Valenciana


Sumari del DOGV 3974, del 05-04-2001 (2001/2690)

Notificació de l'esmena de la documentació acompanyada a la sol·licitud d'ajuda per al lloguer d'habitatge, en relació amb l'Ordre d'1 de setembre de 2000 de la Conselleria de Benestar Social.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2690


Organisme emissor
:   Institut Valencià de la Joventut

Tipus de document
:   Anunci

Notificació de l'esmena de la documentació acompanyada a la sol·licitud d'ajuda per al lloguer d'habitatge, en relació amb l'Ordre d'1 de setembre de 2000 de la Conselleria de Benestar Social. [2001/M2690]
  
Edicte de l' Institut Valencià de la Joventut pel qual es notifica l'esmena de la documentació acompanyada a la sol·licitud d'ajuda per al lloguer d'habitatge, en relació amb l'Ordre d'1 de setembre de 2000 de la Conselleria de Benestar Social, per la qual es convoquen ajudes econòmiques per jóvens i per parelles jóvens (DOGV núm. 3.838, de 18 de setembre de 2000).
  
Ha sigut impossible efectuar directament la notificació de l'escrit d'esmena, ?cosa que s'ha intentat sense cap resultat- a Iván Romaguera Hernández i Miracle Micó Bravo, amb últim domicili conegut a València, carrer Serpis, 26, 2º, 5ª.
  
Per tant, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer pública el referit escrit d'esmena:
  
«Examinada la documentació aportada juntament amb la seua sol·licitud, a l'empara del que disposa l'Ordre d'1 de setembre de 2000, de la Conselleria de Benestar Social, per la qual es convoquen, per a l'any 2000, ajudes econòmiques per al lloguer d'habitatges per jóvens i per parelles de jóvens (DOGV núm. 3.838, de 18.09.2000), s'ha verificat la falta de determinada documentació que preceptivament s'hi havia d'adjuntar d'acord amb el que disposa l'ordre esmentada.
  
Per això, de conformitat amb el que disposen l'apartat 2 de la base sisena de la dita Ordre d'1 de setembre de 2000, i l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, se'ls comunica la necessitat que, en el termini màxim de 10 dies comptadors a partir de l'endemà de la recepció de la notificació del present escrit, facen arribar a l'Institut Valencià de la Joventut la documentació següent:
  
1. Fotocòpia del document nacional d'identitat d'ambdós membres de la parella.
  
2. Certificat d'empadronament d'ambdós membres de la parella a la localitat on radique l'habitatge llogat.
  
3. Declaració o declaracions d'ambdós membres de la parella de l'impost sobre la renda de les persones físiques corresponent a l'any 1999.
  
Si no n'hi ha, certificats negatius de l'Agència Estatal d'Administració Tributària corresponents a l'any 1999, acompanyats dels justificants dels ingressos percebuts durant l'any 1999, per mitjà de l'aportació de nòmines o certificats d'empresa.
  
En cas que s'haja cobrat prestació o subsidi de desocupació, per mitjà d'un certificat de l'Inem en què aparega la quantitat percebuda.
  
Si no es pot justificar per cap de les formes anteriors, es farà per mitjà d'una declaració jurada del sol·licitant en què especifique els ingressos obtinguts.
  
Quan un dels membres de la parella no perceba cap tipus d'ingrés, haurà de presentar una declaració responsable fent-hi constar la dita situació.
  
4.Contracte de lloguer.
  
5. Certificat de matrimoni o d'inscripció del Registre d'Unions de Fet de la Comunitat Valenciana o la seua sol·licitud abans del dia 13 d'octubre de 2000.
  
Els documents presentats que no siguen originals hauran de ser degudament confrontats.
  
En cas de no presentar en el termini assenyalat la documentació abans indicada, es considerarà que han desistit de la seua petició, amb la resolució prèvia que s'haurà de dictar en els termes que disposa l'article 42 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.»